— Зараз наводзіць парадак з дапамогай штрафных санкцый стала значна лягчэй,— расказвае старшы інспектар ДПС А.А.Краснакуцкі.— Калі раней мы маглі складаць пратакол толькі пасля вызначэння асобы ўладальніка, з яго подпісам, то цяпер дастаткова сфатаграфаваць аўтамабіль на газоне і выклікаць вадзіцеля ў інспекцыю. За першае такое парушэнне прадугледжаны штраф у адну базавую велічыню — 100 тысяч рублёў, за паўторнае на працягу года — у 200 тысяч рублёў. Для вадзіцеляў грузавых аўтамабіляў штрафы адпаведна ўзрастаюць у пяць разоў.